معرکہ کورے گاؤں

معرکہ کورے گاؤں یکم جنوری 1818ء کو پونہ میں واقع کورے گاؤں بھیما میں بھیما ندی کے پاس جنوب مشرقی پونے میں انگریزوں اور پیشوا کے درمیان میں پیش آیا۔ انگریزوں کے 500 سپاہی جس میں 450 مہار (اچھوت) تھے اور پیشوا باجی راؤ دوم کے 28000 فوجی تھے۔ محض 500 مہار فوجیوں نے پیشوا کی طاقتور فوج کو شکست دی۔ فوجیوں کو ان کی بہادری اور جرات پر اعزاز دیا گیا۔

برطانوی ریزیڈینٹ کی سرکاری رپورٹ میں فوجیوں کے نظم و ضبط اور ان کی ہمت و ثابت قدمی کی تعریف کی گئی۔ یہ جنگ انتہائی اہمیت کی حامل سمجھی جاتی ہے۔ پہلے انگریزوں کی ایک چھوٹی سی ٹکڑی نے پیشوا کو شکست دی جس نے پیشوا سلطنت کا خاتمہ کرنے میں مدد کی۔ دوسرے اچھوت مہاروں کو اپنی بہادری دکھانے اور ذات پات کی پابندی کو توڑنے کا موقع ملا۔

حوالہ جات 

1818ء کے تنازعات
برطانوی ہند کی عسکری تاریخ
جنوری 1818ء کی سرگرمیاں
دلت تاریخ
مرہٹہ سلطنت سے وابستہ معرکے
ہندوستان میں 1818ء